José Mari García

José María García Lafuente (Lardero, 1971ko otsailaren 10a), kirol José Mari deitua, errioxar futbolaria da, erdilari moduan aritu zena. Espainiako selekzioko 19 eta 20 urte azpiko taldeetan aritu zen.

Biografia 
Hamahiru urte zituenetik Osasunako harrobian aritu zen. 18 urte besterik ez zituela, 1989ko maiatzean, Osasuna Brekin debutatu zuen. 1991ko urtarrilaren 20an Lehen Mailan debuta egin zuen gorritxoekin (Osasuna 3 - Betis 0). 1994/95 denboraldiaren erdian, Osasuna Bigarren Mailean zegoela, FC Barcelonak 150 miloi pezeten truke fitxatu zuen. Talde katalanean 15 partida baino ez zituen jokatu eta, hiru urte gehiagoko kontratua zuen arren, Real Betisera joan zen sei denboraldirako sinatuz.

Urtebete Andaluzian eman ondoren, Athletic Clubek abuztuaren amaieran talde andaluziarrarekin akordioa lortu zuen eta 250 milioi pezeta inguru ordaindu zituen erdilariarengatik. Debutatu zuenean, garaipeneko gola lortu zuen Rayo Vallecanoren kontra. Talde bizkaitarrean lau kanpaina igaro zituen (77 partida eta bost gol), baina bere parte-hartzea eskasa izan zen azken hiru denboraldietan.

2000/01 denboraldian maila bat jaitsi zen, Bigarren Mailako CD Leganés taldera joan zelarik. Hurrengo denboraldian Burgos CF taldean jokatu zuen, hau ere zilarrezko mailan. Azkenik, 2002/03 denboraldian Reus Deportiuk fitxatu zuen, Bigarren B Mailako III. multzoan, denboraldi-aurrean lesio bat izan zuen eta sei hilabetez bajan egon zen. Denboraldi horren amaieran, bere futbolari ibilbideari amaiera ematea erabaki zuen.

Ibilbidea 
2015eko Maiatzak 31n eguneratua. Datu ofizialak.

Erreferentziak

Kanpo estekak 

Logroñotarrak
J
J
J
J
J
J
J